ועדת האו"ם לזכויות אנשים עם מוגבלות

הוועדה לזכויות אנשים עם מוגבלות (באנגלית: The Committee on the Rights of Persons with Disabilities) היא גוף של האו"ם המפקח על יישום אמנת האו"ם בדבר זכויותיהם של אנשים עם מוגבלויות. הוועדה מונה 18 מומחים מרחבי העולם ומתכנסת פעמיים בשנה בז'נבה. תפקידי הוועדה לשקול ולהגיב לדוחות היישום המוגשים על ידי 164 מדינות, לנסח הערות כלליות המסייעות למדינות ביישום האמנה, ולדון בעתירות בודדות המוגשות נגד 94 מדינות החתומות על ההסכם הנלווה לאמנה.

== רקע ==
הוועדה נוצרה מתוקף הפרוטוקול האופציונלי לאמנה לזכויות אנשים עם מוגבלויות, מדובר בהסכם צד לאמנה לזכויות אנשים עם מוגבלות. הפרוקטוקל התקבל ב-13 בדצמבר 2006, ונכנס לתוקף במקביל לאמנת האם ב-3 במאי 2008.<ref></ref> נכון לספטמבר 2021, על הפרוטוקול חתומים 94 מדינות ו-100 מפלגות מדינה.<ref></ref>

הפרוטוקול האופציונלי מקים מנגנון תלונות פרטני לאמנה בדומה לאלו של האמנה הבינלאומית בדבר זכויות אזרחיות ומדיניות, האמנה לביעור כל הצורות של אפליה נגד נשים (CEDAW) והאמנה בדבר ביעור כל צורות האפליה הגזעית. אך פרוטוקול זה מקבל גם זכויות פרט על זכויות כלכליות, חברתיות ותרבותיות כמו הפרוטוקול האופציונלי לאמנה הבינלאומית בדבר זכויות כלכליות, חברתיות ותרבותיות. הצדדים החתומים מסכימים להכיר בסמכותה של הוועדה לזכויות אנשים עם מוגבלות לדון בתלונות של אנשים או קבוצות הטוענות לזכויותיהם על פי האמנה. הוועדה יכולה לבקש מידע מהצד ולהמליץ על צד. בנוסף, רשאים הצדדים לאפשר לוועדה לחקור, לדווח ולהמליץ על "הפרות חמורות או שיטתיות" של האמנה. הצדדים רשאים לבטל את הסכמתם לחובה זו בעת חתימה או אישור.

== פעילות הוועדה ==
תגובה לדוחות המוגשים על ידי מדינות חברות - כל המדינות שהצטרפו נדרשות להגיש דוחות שוטפים לוועדה שמתארים את הצעדים החקיקתיים שנקטו לצורך יישום הזכויות שאושרו בוועדה. ניתן לדווח גם על יוזמות ממשלתיות, תוכניות לעתיד, איסוף נתונים והיישום. הדו"ח הראשון מוגש תוך שנתיים מאשרור האמנה, ולאחריו מוגש דו"ח מדי ארבע שנים. הוועדה בוחנת כל דו"ח ומעבירה את התייחסותה למדינה המשתתפת בצורת דו"ח מסכם עם הצעות מעשיות לתיקון. לאחר קבלת תגובות מן המדינה הוועדה מפרסמת את מסקנותיה, הדברים שיש לשמר והדברים שיש לשפר. כחלק מהליך הדיווח – המדינה מחויבת לעדכן את החברה האזרחית (ארגונים הפועלים עם או למען אנשים עם מוגבלות).

ניסוח הערות כלליות ליישום האמנה - הוועדה מנסחת הערות כלליות המיועדות להרחיב ולהנחות מדינות ביישום האמנה ובדיווח לוועדה. עד היום התפרסמו שבע הערות כלליות בנושאים הבאים: הכרה שווה בפני החוק, נגישות, נשים וילדות עם מוגבלות, הזכות לחינוך מכיל, הזכות לחיים עצמאיים, שוויון ואי-אפליה, השתתפות אנשים עם מוגבלות ביישום האמנה ובניטור.<ref></ref>

התייחסות לתלונות של אנשים פרטיים - הוועדה מקבלת פניות גם מאנשים פרטיים ולא רק ממדינות ומתייחסת גם אליהן.<ref></ref>

== חברות בוועדה ==
הוועדה היא אחת מעשרה גופי אמנת זכויות האדם של האו"ם, שכל אחד מהם אחראי על פיקוח ועל יישום אמנה מסוימת.<ref></ref> חברי וחברות הוועדה נבחרים על ידי המדינות החברות על בסיס אישי, ולא כנציגי המדינות שבהן הם אזרחים. הם משרתים לתקופת כהונה של ארבע שנים, ובכל שנתיים מתחלפים חצי מחברי הוועדה בעת כינוסה בעצרת הכללית. סעיף 34 לאמניה מחייב גם "ייצוג מגדרי מאוזן" ו"השתתפות מומחים עם מוגבלויות".<ref>אמנה לזכויות אנשים עם מוגבלות, סעיף 34</ref> לשכת הנציב העליון לזכויות אדם מסייעת לעבודת הוועדה ומתחזקת אתר אינטרנט עם קישורים לכל התיעוד שנבחן על ידי הוועדה והמסמכים שהונפקו על ידה, כגון תצפיות מסכמות על דוחות המדינה.<ref></ref>
{| class="wikitable"
|+טבלה של נציגים ונציגות בוועדה<ref></ref>
!שם הנציג/ה
!מדינה
!תום המועד של חברות בוועדה
|-
|רוזה אידליה
|גוואטמלה
|2024
|-
|סולמיה אמראני
|מרוקו
|2024
|-
|דנלמי אומארו בשארו
|ניגריה
|2022
|-
|ג'רל דונדובורג'
|מגנוליה
|2024
|-
|ויוויאן פרננדז דה טוריקוס
|פנמה
|2024
|-
|אודליה פיטוסי
|ישראל
|2024
|-
|מארה כריסטינה גברילי
|ברזיל
|2022
|-
|אמליה גאמיו
|מקסיקו
|2022
|-
|סמואל נג'וגה
|קניה
|2024
|-
|רוזמרין קייס
|אוסטרליה
|2022
|-
|מייאון קים
|הרפובליקה של קוריאה
|2022
|-
|רוברט ג'ורג' מרטין
|ניו זילנד
|2024
|-
|פלויד מוריס
|ג'מאיקה
|2024
|-
|גרטרוד אופוריה
|גאנה
|2022
|-
|יונאס רוסקוס
|ליטא
|2022
|-
|מרקוס שפר
|שווייץ
|2022
|-
|סוואלאק טונגקאוי
|תאילנד
|2024
|-
|ריסנאווטי אוטמי
|אינדונזיה
|2022
|}

== ישראל והוועדה ==
ישראל חתמה על אמנת האו"ם בדבר זכויותיהם של אנשים עם מוגבלויות ב-30 במרץ 2007 ואשררה אותה ב-28 בספטמבר 2012, בהסתייגות מהסעיף אשר מאפשר חופש נישואים ומציינת כי חופש זה מוגבל לדינים הנהוגים בין בני העדות השונות במדינת ישראל.<ref></ref> בשנת 2017 הגישה ישראל דו"ח ראשוני אודות יישום האמנה, בדו"ח זה נכללו התוכניות והחוקים בישראל הקשורים לזכויות אנשים עם מוגבלויות.<ref></ref> ארגונים רבים הפועלים עם ולמען אנשים עם מוגבלות הביעו ביקורת על כך שישראל אינה מיישמת כהלכה את האמנה והקימו את הפורום אזרחי לקידום האמנה הבינלאומית בדבר זכויותיהם של אנשים עם מוגבלות בישראל, פורום זה פרסם בספטמבר 2020 דו"ח בו צוינו הפערים הקיימים בין הוראת האמנה למצבם של אנשים עם מוגבלות בישראל הלכה למעשה.<ref></ref>

בדצמבר 2020 נבחרה אודליה פיטוסי, פעילה חברתית בתחום זכויות אנשים עם מוגבלויות, לכהן כחברת של הוועדה באו"ם. זוהי הפעם הראשונה שבה נבחרה נציגה ישראלית לוועדה זו.<ref></ref>

== ראו גם ==
* אמנת האו"ם בדבר זכויותיהם של אנשים עם מוגבלויות
* נציבות שוויון זכויות לאנשים עם מוגבלות

==קישורים חיצוניים==
* 
* [https://www.ohchr.org/EN/HRBodies/CRPD/Pages/CRPDIndex.aspx אתר ועדת האו"ם לזכויות אנשים עם מוגבלות]
* [https://www.gov.il/blobFolder/reports/crpd_explained_text_and_guides/he/sitedocs_amanaguide2017.pdf אמנת האו"ם בדבר זכויותיהם של אנשים עם מוגבלויות – מדריך לציבור]
* [https://web.archive.org/web/20080622151817/http://www2.ohchr.org/english/law/disabilities-op.htm פרוטוקול אופציונלי לאמנה לזכויות אנשים עם מוגבלות]
* [https://fs.knesset.gov.il/23/Committees/23_cs_bg_591592.pdf דוח הפורום אזרחי לקידום האמנה הבינלאומית בדבר זכויותיהם של אנשים עם מוגבלות בישראל]
* 

== הערות שוליים ==

קטגוריה:האומות המאוחדות: ועדות
קטגוריה:ז'נבה: ארגונים
קטגוריה:זכויות האדם
קטגוריה:נגישות
קטגוריה:נכות